KISKŐRÖS VÁROS KÉPVISELŐ-TESTÜLETE

EGÉSZSÉGÜGYI ÉS SZOCIÁLPOLITIKAI BIZOTTSÁGA

ELŐTERJESZTÉS

(a Képviselő-testület 2009. március 25-i ülésére)

TÁRGY: KOLOMPÁR HERMINA LAKÁSBÉRLETI SZERZŐDÉSÉNEK 

                 MEGHOSSZABBÍTÁSA

Kiskőrös Város Önkormányzata 2007. március 28-tól 2008. március 27-ig terjedő időre bérbe adta Kolompár Hermina részére, a Kiskőrös, Kossuth L. u. 6. sz. 1. ajtószám alatt lévő 3 szoba komfortos, 69 m2 alapterületű lakást, majd a Képviselő-testület 31/2008. számú határozata alapján a lakásbérleti szerződés 2009. március 27. napjáig meghosszabbításra került.

Kolompár Hermina öt kiskorú gyermekkel él a lakásban. Négy gyermek a sajátja, egy gyermeknek a gyámja. A család a gyermekek után kapott gyermekvédelmi támogatásokból, családi pótlékokból és árvaellátásból él. A gyermekek még tanulnak, illetve óvodába járnak. 

Figyelemmel a család anyagi helyzetére, lakásproblémáját önhibáján kívül nem tudja megoldani, ezért kérte lakásbérleti jogviszonyának ismételt meghosszabbítását.

A lakásrendelet 6/A. §-a szerint: „Az Egészségügyi és Szociálpolitikai Bizottság javaslatára, a Képviselő-testület által meghozott döntés alapján, a bérbeadó a határozott időre szóló lakásbérleti jogviszonyt – amennyiben a bérlő lakásproblémáját önhibáján kívül nem tudja megoldani – határozott, alkalmanként legfeljebb 2 évi időtartamra meghosszabbíthatja.”

Figyelemmel arra, hogy Kolompár Hermina lakásproblémáját önhibáján kívül nem tudja megoldani, az Egészségügyi és Szociálpolitikai Bizottság a 14/2009. (II.18.) számú határozatával javasolja a bérlő lakásbérleti jogviszonyának 1 évvel történő meghosszabbítását.

Kiskőrös, 2009. március 10.


Aszódi Pál sk.


a bizottság elnöke

HATÁROZAT-TERVEZET

A Képviselő-testület az Egészségügyi és Szociálpolitikai Bizottság javaslata alapján, Kolompár Herminának a Kiskőrös, Kossuth L. u. 6. sz. 1. ajtószám alatti önkormányzati lakásra vonatkozó lakásbérleti jogviszonyát – szociális helyzetére tekintettel – 1 évvel meghosszabbítja.

